  Анжелика Тихонова корреспондент Удмуртиысь школаосы 30 выль автобусъёс басьтозы федерал коньдэтлы луыса. Со сярысь элькунысь Дышетонъя но тодосъя министерстволэн коллегияз ивортӥз министр Алексей Шепталин. «2017-тӥ арын 10 арлэсь кема ужам вань школа автобусъёсты воштыны чакласьком. Сыӵеос туннэ нуналлы 42», — пусйиз Шепталин. Со сяна 12 машинаос басьтозы элькун коньдэтлы луыса — ужпумез быдэстон понна 20 миллион манет висъязы. Тодэ вайытом, кылем арын Удмуртиысь школаосы 19 автобусъёс вуттэмын вал. Нош огъя элькунамы нылпиосты нуон-ваён понна 401 автобус уже кутӥське. Тегъёс: Дышетон Транспорт Удмуртия школаос АлексейШепталин  